**Tantárgyi tematika és félévi követelményrendszer**

**NAPPALI TAGOZAT - Üzemszervezés II.** (MMB2601; MMB2616)

**Féléves tematika**

***Előadások:***

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások.
2. hét: A mezőgazdaság, mint nemzetgazdasági ág múltja, jelen, jövőbeli lehetőségei a számok tükrében Magyarországon.
3. hét: A gabonatermesztés szervezése és ökonómiája (búza, árpa, rozs)
4. hét: A kukorica termesztésének szervezése és ökonómiai kérdései
5. hét: Ipari növények termesztésének üzemgazdasági jelentősége, szervezési és ökonómiai kérdései (napraforgó, repce).
6. hét: I. zárthelyi dolgozat megírása – elméleti összefüggések, definíciók
7. hét: A burgonya termesztésének szervezési és ökonómiai sajátosságai. Hüvelyes növények termesztésének szervezése és ökonómiája (borsó, szója).
8. hét: Szálas és lédús takarmánynövények termesztésének szervezési ökonómiai kérdései.
9. hét: A zöldségágazat gazdasági helyzete és ágazati jellemzői, a szántóföldi zöldpaprika és a vöröshagyma termesztésének szervezése és ökonómiája.
10. hét: A gyümölcstermesztés hazai helyzete, ágazati jellemzői. Az alma- és meggytermesztés szervezési és ökonómiai kérdései.
11. hét: A szarvasmarha tartás szervezése és ökonómiája. A tejtermelés, és a húsmarha tartás gazdasági kérdései.
12. hét: A sertéságazat szervezési és ökonómiai kérdései. A juhászati ágazat értékelése, szervezési munkáinak összefoglalása.
13. hét: II. zárthelyi dolgozat megírása – gazdasági kalkulációk
14. hét: A félévi teljesítmények értékelése, kollokviumi kérdéssor ismertetése.

***Gyakorlatok (szemináriumok):***

1. gyakorlat: A korábban tanult ökonómiai alapfogalmak áttekintése.
2. gyakorlat: A szántóföldi növénytermesztési ágazatok szervezésének és ökonómiai elemzésének általános felépítése.
3. gyakorlat: A gabonaágazat bevétel- költség-jövedelem viszonyainak számítása, elemzése.
4. gyakorlat: A kukorica ágazat bevétel- költség-jövedelem viszonyainak számítása, elemzése.
5. gyakorlat: Az ipari növények piac értékesítési lehetőségeinek változása, elemzése, ökonómiai kalkuláció
6. gyakorlat: A burgonya ökonómiai elemzése, tekintettel piacának sajátosságaira. Hüvelyes növények bevétel – költség – jövedelem kalkulációja.
7. gyakorlat: A termelő ágazatok ökogazdálkodásának komplex ágazati elemzése.
8. gyakorlat: A zöldség ágazatok ráfordítás – hozamviszonyainak összehasonlító elemzése.
9. gyakorlat: A gyümölcs ágazatok ráfordítás – hozamviszonyainak összehasonlító elemzése.
10. gyakorlat: A szarvasmarha ágazatban előállított termékek ráfordítás – hozamviszonyainak összehasonlító elemzése.
11. gyakorlat: A sertés ágazatban előállított termékek ráfordítás – hozamviszonyainak összehasonlító elemzése.
12. gyakorlat: A baromfiágazat helyzete, jellemzése. A tojástermelés, és a hústermelés szervezési és ökonómiai kérdései.
13. gyakorlat: Komplex ágazati elemzési feladatok
14. gyakorlat: Összefoglalás – komplex ágazati elemzési feladatok

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). A gyakorlati foglalkozásokon a részvétel kötelező.

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli*
* vizsgára bocsátás feltétele: a két zárthelyi dolgozat (2x50 pont), minimum 50%-os teljesítése.

**A vizsgára bocsátás feltétele**:

* A zárthelyi dolgozatokra való felkészüléshez a kiadott kérdéskörök szolgálnak alapul.
* A zárthelyi dolgozatok 50% alatti teljesítése a tantárgy félévi érvénytelenségét vonja maga után.

**A kollokvium típusa**: **írásbeli.**

A kollokviumi kérdéssor a 14. szorgalmi héten kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

Nyíregyháza, 2019. január 21.

 **Kozmáné Petrilla Gréta**

 **Gazdálkodástudományi Intézet**